CELEX: 62017TN0159
Language: hr
Date: 2017-03-10 00:00:00
Title: Predmet T-159/17: Tužba podnesena 10. ožujka 2017. – Claro Sol Cleaning protiv EUIPO-a – Solemo (Claro Sol Facility Services desde 1972)

19.6.2017   
            
            
               HR
            
            
               Službeni list Europske unije
            
            
               C 195/30
            
         Tužba podnesena 10. ožujka 2017. – Claro Sol Cleaning protiv EUIPO-a – Solemo (Claro Sol Facility Services desde 1972)
   (Predmet T-159/17)
   (2017/C 195/43)
   Jezik na kojem je tužba podnesena: engleski
   
      Stranke
   
   
      Tužitelj: Claro Sol Cleaning, SLU (Madrid, Španjolska) (zastupnik: N. Fernández Fernández-Pacheco, odvjetnik)
   
      Tuženik: Ured Europske unije za intelektualno vlasništvo (EUIPO)
   
      Druga stranka pred žalbenim vijećem: Solemo Oy (Helsinki, Finska)
   
      Podaci o postupku pred EUIPO-om
   
   
      Podnositelj prijave spornog žiga: tužitelj
   
      Predmetni sporni žig: figurativni žig Europske unije „Claro Sol Facility Services desde 1972” – Prijava za registraciju br. 13 318 993
   
      Postupak pred EUIPO-om: postupak povodom prigovora
   
      Pobijana odluka: odluka prvog žalbenog vijeća EUIPO-a od 9. siječnja 2017. u predmetu R 478/2016-1
   
      Tužbeni zahtjev
   
   Tužitelj od Općeg suda zahtjeva da:
   
               —
            
            
               ukine odluku prvog žalbenog vijeća Ureda Europske unije za intelektualno vlasništvo od 9. siječnja 2017. u predmetu R 478/2016-1 kojom je djelomično prihvaćena žalba koju je podnijelo društvo Solemo Oy i djelomično ukinuta odluka br. B 2472267 o prigovoru protiv prijave žiga Europske unije br. 13.318.993 „Claro Sol Facility Services desde 1972” u vlasništvu žalitelja, na temelju koje je prijava navedenog žiga u potpunosti odbijena za razrede 37. i 39., a djelomično odbijena za razred 35.;
            
         
               —
            
            
               udovolji prijavi za registraciju žiga Europske unije br. 13.318.993 „Claro Sol Facility Services desde 1972” za sve usluge obuhvaćene razredima 35., 37. i 39., zato što ne postoji vjerojatnost dovođenja javnosti u zabludu na državnom području na kojem je zaštićen raniji nacionalni žig, registriran u Finskoj pod br. 250.356 „SOL”, koji je vlasništvo intervenijenta;
            
         
               —
            
            
               naloži intervenijentu snošenje troškova postupka.
            
         
      Tužbeni razlog
   
   
               —
            
            
               Povreda članka 8. stavka 1. točke (b) Uredbe br. 207/2009.